1. ΔΙΑΤΑΓΜΑ της 12 Νοεμ./18 Δεκ. 1835 Περί δημοπρασίας των δημοσίων εργασιών και προμηθειών δια λογιαριασμόν της Επικρατείας. 2. ΝΟΜΟΣ πΟΘ' της 26 Μαΐου/3 Ιουν. 1882 Περί κυρώσεως συμβάσεων μεταξύ ιδιωτών και της Κυβερνήσεως. Άρθρ.1.-Αι μεταξύ της Κυβερνήσεως και των ιδιωτών καταρτιζόμεναι, νομοθετικής δε κυρώσεως χρήζουσαι συμβάσεις, αι υπογραφείσαι εντός της διαρκείας τακτικής Συνόδου της Βουλής, προ τριάκοντα ημερών προ της λήξεως ταύτης, εισίν αυτοδικαίως άκυροι, αν δεν κυρωθώσιν εντός της αυτής Συνόδου. Η αυτή συνέπεια επέρχεται και ως προς τας τοιαύτης φύσεως συμβάσεις, τας υπογραφείσας εν απουσία της Βουλής, ή εντός διαρκείας εκτάκτου Συνόδου ή εντός τριάκοντα ημερών προ της λήξεως της τακτικής, αν δεν κυρωθώσιν εν τη αμέσως επομένη τακτική Συνόδω. Εάν δι’ οιονδήποτε λόγον η διάρκεια της προσεχούς ταύτης Συνόδου δεν παραταθή πλέον των τριών μηνών, είναι άκυροι επίσης αι ανωτέρω συμβάσεις, αν δεν κυρωθώσιν εντός της μετ’ αυτήν τακτικής Συνόδου. Άρθρ.2.-Δεν επιτρέπεται η κατά την κατάρτισιν των ανωτέρω συμβάσεων συνομολόγησις όρου, προσδιορίζοντος χρονικόν διάστημα προς κύρωσιν μείζον του εν τω προηγουμένω άρθρω οριζομένου. Ο τοιούτος όρος είναι άκυρος, και εφαρμόζονται, ως προς τον χρόνον της κυρώσεως και τας συνεπείας της παραβιάσεως τούτου, τα ανωτέρω εκτεθέντα. 